Tomasovszky Pálma:Miért kopácsol a fakopáncs?

Réges régen a fakopáncs még nem kopácsolt. Sőt! A madarak között ő énekelt a legszebben. Minden madár, és minden élőlény irigyelte a hangját. Már nagyon megunta, hogy minden partira, s minden erdei mulatságra hívogatják.

 Beköszöntött a tél. Minden állat az odújába bújt. Csak a harkály nem talált menedéket. Nem volt még eledele sem. Mindenhova ment ennivalót kérni. De képzeljétek, sehol semmi! Nagyon elszomorodott, hiszen azok, akik eddig kérlelték, hogy menjen el és énekeljen nekik, most mind visszautasították. Amikor az erdő szélénél egy fészekhez ért, nagyon elcsodálkozott. A pacsirta annyira kövér volt, mint egy dinnye. A harkály, ahogy meglátta, egyszeribe minden bánata elszállt. Megkérdezte, hogy hol talált ennyi eleséget.

* Titok! - válaszolta kis csiripelő hangján a pacsirta.
* Bármimet oda adom, csak mutasd, meg hol van az ennivaló!
* Hmm….. Rendben. Akkor add ide a hangodat!- válaszolta ravaszul.
* A hangomat?- kérdezte meghökkenten.
* Igen, ami szebben szól bármelyik állat hangjánál!
* Nem tehetem.
* Hogyha éhen akarsz pusztulni, felőlem!

Nagy nehezen beleegyezett. A pacsirta lerepült a fáról s, belesúgta a fakopáncs fülébe:

* Szedd le a fáknak a kérgét!
* A kérgét? De én nem tudom leszedni! Túl éles a csőröm!
* Akkor kopácsolj! Próbáld ki!
* Jó!

Kipróbálta. S mi történt? Annyi féreg jött ki a fából, hogy a harkály örömében akkorát füttyentett, hogy még a mélyen szundító medve is felébredt.

* Akkor ide adod a hangod?- kérdezte a pacsirta.
* Örömmel!

Hát ezért kopácsol a fakopáncs.